मुंबई-वर्ली सी लिंक पर फराह, डायरेक्टर एटली के साथ दिखे, नयनतारा करेंगी बॉलीवुड डेब्यू
Bollywood Super Star Shah Rukh Khan Jawan Shooting Photos From Bandra-Worli Sea Link Goes Viral - शाहरुख खान को मुंबई के बांद्रा-वर्लीसी लिंक में उनकी अपकमिंग फिल्म ‘जवान’ की शूटिंग करते हुए दिखे। शूटिंग के दौरान शाहरुख खान, डायरेक्टर एटली और फराह खान भी नजर आए।
हाल ही में शाहरुख खान को मुंबई के बांद्रा-वर्ली सी लिंक में उनकी अपकमिंग फिल्म ‘जवान’ की शूटिंग करते हुए दिखे। शूटिंग के दौरान शाहरुख खान, डायरेक्टर एटली और फराह खान भी नजर आए।
नयनतारा ‘जवान’ के साथ अपना बॉलीवुड डेब्यू करने जा रही हैं। मीडिया रिपोर्ट्स के मुताबिक ‘जवान’ की क्रू ने मुंबई सी लिंक पर फिल्म के किसी गाने की शूटिंग की है।
मुंबई सी लिंक पर स्पॉट हुए शाहरुख खान 
इस दौरान शाहरुख खान वाइट पैंट और ब्लैक जैकेट में नजर आए। फराह ‘जवान’ के इस गाने की कोरियोग्राफी कर रही हैं। नयनतारा शूटिंग के सेट पर मौजूद नहीं थी। फराह खान ने सोशल मीडिया पर मुंबई-वर्ली सी लिंक पर सेट से अपनी एक फोटो शेयर की है।
इंडस्ट्री में पॉजिटिव चेंज आ रहा है- नयनतारा 
मीडिया से बात करते हुए शाहरुख ने बताया था कि उन्हें नयनतारा के साथ काम करने में बहुत मजा आया। शाहरुख के मुताबिक नयनतारा कई भाषाएं जानती हैं। वहीं एक इंटरव्यू में नयनतारा ने कहा था कि वो बॉलीवुड डेब्यू इसलिए करना चाहती हैं क्योंकि इंडस्ट्री में एक चेंज आ रहा है। कई हिंदी फिल्में साउथ में बढ़िया कमाई कर रही हैं और साउथ की फिल्में हिंदी बोलने वाले एरिया में। इस पॉजिटिव चेंज ने ही उन्हें बॉलीवुड डेब्यू करना का कॉन्फिडेंस दिया है।
‘जवान’ में सुनील ग्रोवर और शाहरुख खान लीड रोल में नजर आएंगे। इसके अलावा फिल्म में नयनतारा, विजय सेतुपति, योगी बाबु, प्रियामणि और सान्या मल्होत्रा भी नजर आएंगे। फिल्म रेड चिल्ली एंटरटेनमेंट के बैनर के अंडर प्रोड्यूस हो रही है।
पैन इंडिया रिलीज हो सकती है फिल्म
फिल्म के कई भाषाओं में पैन इंडिया रिलीज होने की संभावना है। ‘जवान’ के अलावा शाहरुख खान जल्द ही राजकुमार हिरानी की ‘डंकी’ में तापसी पन्नू के साथ भी नजर आएंगे। इसके अलावा सलमान खान की ‘टाइगर 3’ में भी उनका कैमियो रोल है। ये एक एक्शन थ्रिलर फिल्म है जो अक्टूबर में रिलीज हो सकती है।